Burjassot se suma a l’Hora del Planeta
2025-07-24

El dissabte 26 de març, de 20.30 a 21.30 h, se celebra una nova edició de l’Hora del Planeta i l’Ajuntament de Burjassot, a iniciativa de la regidoria de Transició Ecològica dirigida des de l’Alcaldia i de l’Oficina de Sostenibilitat Local, se sumarà novament a aquesta iniciativa global en defensa del medi ambient. Així, un any més, les llums de l’edifici consistorial i de tota la Plaça d’Emilio Castelar, on està situat l’Ajuntament, s’apagaran entre les 20.30h i les 21.30h del pròxim dissabte. Així mateix, el Consistori convida a la ciutadania que ho desitge a apagar les llums de les seues llars, com a símbol d’adhesió a l’Hora del Planeta.

L’Hora del Planeta va nàixer en Sidney en 2007 com un gest simbòlic per a cridar l’atenció sobre el problema del canvi climàtic, un senzill gest, però notable a nivell global, que consisteix a apagar les llums d’edificis i monuments durant una hora. Enguany, l’Hora del Planeta se celebra en un moment especialment complicat, a causa de la invasió de Rússia sobre Ucraïna i la crisi humanitària que està provocant la guerra.